techiaith/cofnodycynulliad_en-cy huggingface dataset:
English: Diolch, Llywydd. Deputy Minister, are you aware that the latest figures from the Intensive Care National Audit and Research Centre suggest that a staggering 81 per cent of patients confirmed with COVID-19 in Wales had a BMI of over 25, when the healthy range is between 18.5 and 24.9. We're already seeing the stage when nearly two thirds of Welsh adults are overweight or obese, with a quarter of Welsh adults being obese. This is one of the highest rates in the UK. Obesity causes one of the biggest risks to your health, from heart disease, diabetes, high cholesterol and orthopaedic problems, and this costs the NHS millions of pounds each year. Minister, do you think that 'Healthy Weight: Healthy Wales' has reduced obesity figures over the last few years or is it yet again a Welsh Government strategy that is simply not working?
Welsh: Diolch, Lywydd. Ddirprwy Weinidog, a ydych yn ymwybodol fod y ffigurau diweddaraf gan Ganolfan Genedlaethol Ymchwil ac Archwilio Gofal Dwys yn awgrymu bod gan gymaint ag 81 y cant o gleifion y cadarnhawyd bod ganddynt COVID-19 yng Nghymru BMI o dros 25, pan fo'r ystod iach rhwng 18.5 a 24.9. Rydym eisoes yn gweld bod bron i ddwy ran o dair o oedolion Cymru dros bwysau neu'n ordew, gyda chwarter oedolion Cymru yn ordew. Dyma un o'r cyfraddau uchaf yn y DU. Gordewdra sy'n achosi un o'r risgiau mwyaf i'ch iechyd, o glefyd y galon, diabetes, colesterol uchel a phroblemau orthopedig, ac mae hyn yn costio miliynau o bunnoedd i'r GIG bob blwyddyn. Weinidog, a ydych yn credu bod 'Pwysau Iach: Cymru Iach' wedi lleihau ffigurau gordewdra dros y blynyddoedd diwethaf neu a yw ond yn strategaeth arall eto gan Lywodraeth Cymru nad yw'n gweithio?
English: Thank you. Thank you, James, for that question. I haven't seen the study that you have referred to, although of course I'm very well aware of the link between being overweight and increased susceptibility to having serious COVID. But I completely refute your suggestion that our strategy, 'Healthy Weight: Healthy Wales', is just another Welsh Government strategy. We're investing £6.6 million every year in this strategy, which is about to be re-launched and will take account of the fact that the pandemic has actually worsened the problems that we face with obesity. We will have a range of measures in place to drive down the levels of obesity, which are not just a problem in Wales, they are a problem throughout the UK.
Welsh: Diolch. Diolch am y cwestiwn hwnnw, James. Nid wyf wedi gweld yr astudiaeth y cyfeirioch chi ati, er fy mod wrth gwrs yn ymwybodol iawn o'r cysylltiad rhwng bod dros bwysau a'r cynnydd yn y risg o gael COVID difrifol. Ond rwy'n anghytuno'n llwyr â'ch awgrym mai dim ond strategaeth arall gan Lywodraeth Cymru yw ein strategaeth 'Pwysau Iach: Cymru Iach'. Rydym yn buddsoddi £6.6 miliwn bob blwyddyn yn y strategaeth hon, sydd ar fin cael ei hail-lansio a byddwn yn ystyried y ffaith bod y pandemig wedi gwaethygu'r problemau sy'n ein hwynebu gyda gordewdra. Bydd gennym amryw o fesurau ar waith i leihau lefelau gordewdra, sy'n broblem nid yn unig yng Nghymru, mae'n broblem ledled y DU.
English: Thank you, Deputy Minister. And I do appreciate it isn't just a problem in Wales, it is a problem across the UK. You said to myself and colleagues on the Children, Young People and Education Committee that you're due to set out a new delivery plan for 'Healthy Weight: Healthy Wales' between 2022 and 2024 on 1 March, which is due to be a cross-departmental effort, with seven national priority areas. I'd just be interested to know, given that the previous delivery plan was published less than a year ago, how much progress has been made on the eight national priority areas in that plan. And do you think that the £6.6 million in the 2022-24 budget for 'Healthy Weight: Healthy Wales' is enough to carry out your aims in the new delivery plan, considering the rising numbers of people becoming overweight?
Welsh: Diolch ichi, Ddirprwy Weinidog. Ac rwy'n derbyn nad problem yng Nghymru yn unig yw hi, mae'n broblem ledled y DU. Fe ddywedoch chi wrthyf fi a chyd-aelodau o'r Pwyllgor Plant, Pobl Ifanc ac Addysg y byddwch yn cyflwyno cynllun cyflawni newydd ar gyfer 'Pwysau Iach: Cymru Iach' rhwng 2022 a 2024 ar 1 Mawrth, a disgwylir i hwnnw fod yn ymdrech drawsadrannol, gyda saith maes blaenoriaeth cenedlaethol. Byddai'n dda gennyf wybod, o gofio bod y cynllun cyflawni blaenorol wedi'i gyhoeddi lai na blwyddyn yn ôl, faint o gynnydd a wnaed ar yr wyth maes blaenoriaeth cenedlaethol yn y cynllun hwnnw. Ac a ydych yn credu bod y £6.6 miliwn yng nghyllideb 2022-24 ar gyfer 'Pwysau Iach: Cymru Iach' yn ddigon i gyflawni eich nodau yn y cynllun cyflawni newydd, gan ystyried y cynnydd yn nifer y bobl sydd dros eu pwysau?
English: Well, in terms of the delivery plan we've been working to, that had to be adapted because of the impact of the pandemic. The pandemic has undoubtedly had an impact on our ability to take action in this area and, as I've already said, has actually worsened the problems with obesity and people being overweight. I set out the figures that we are investing, which are very substantial, in the children's committee last week. But we are keeping the delivery plan under regular review, so that we can actually flex our actions to respond to the outcomes that we're seeing. For instance, I referred in the committee last week to the investment that we're putting in to the children and families pilot. Well, obviously, we'll want to look at the impact of those pilots, identify how we can use the learning, and then, if necessary, will use further funding to take that forward. So, I don't see the document as being set in stone at all. Obviously, it's something that has to be a living document, particularly in light of the impact we've seen the pandemic having on people's physical and mental health; we're all moving less, and that presents more significant challenges.
Welsh: Wel, o ran y cynllun cyflawni rydym wedi bod yn ei ddilyn, bu'n rhaid ei addasu oherwydd effaith y pandemig. Heb os, mae'r pandemig wedi cael effaith ar ein gallu i weithredu yn y maes hwn ac fel y dywedais eisoes, mae wedi gwaethygu'r problemau gyda gordewdra a phobl dros bwysau. Nodais y ffigurau rydym yn eu buddsoddi, sy'n sylweddol iawn, yng nghyfarfod y pwyllgor plant yr wythnos diwethaf. Ond rydym yn adolygu'r cynllun cyflawni'n rheolaidd, fel y gallwn addasu ein camau gweithredu i ymateb i'r canlyniadau rydym yn eu gweld. Er enghraifft, cyfeiriais yng nghyfarfod y pwyllgor yr wythnos diwethaf at y buddsoddiad rydym yn ei wneud i'r peilot plant a theuluoedd. Wel, yn amlwg, byddwn eisiau edrych ar effaith y cynlluniau peilot hynny, nodi sut y gallwn ddefnyddio'r hyn a ddysgwn, ac os oes angen, byddwn yn defnyddio cyllid pellach i fwrw ymlaen â hynny. Felly, nid wyf yn ystyried y ddogfen fel rhywbeth digyfnewid o gwbl. Yn amlwg, mae'n rhaid iddi fod yn ddogfen fyw, yn enwedig yng ngoleuni'r effaith y gwelwyd y pandemig yn ei chael ar iechyd corfforol a meddyliol pobl; rydym i gyd yn symud llai, ac mae hynny'n arwain at heriau mwy sylweddol.
English: Thank you, Deputy Minister. And I do agree that these documents should be live, working documents that do change and adapt, but it is nice to see what delivery comes from those sorts of measures that are in those documents. Finally, you mentioned last week that the diabetes prevention programme was now live in Wales, and I'm really, really pleased to see that. But I am concerned that we have a lot of catching up to do with our neighbours, given that the English NHS launched their own programme in 2016, and the Scottish NHS not long after, in 2017. Current estimates suggest that one in five of the Welsh population are at risk of developing type 2 diabetes, and this is going to cost the Welsh NHS up to £500 million a year to help manage diabetes and the complications that come with that, so we need to be reassured that this new programme will be a success. So, I want to know what milestones and targets you're working towards in the programme, and how you will ensure that it's reviewed honestly and regularly. Diolch, Llywydd, and thank you very much, Minister.
Welsh: Diolch, Ddirprwy Weinidog. Ac rwy'n cytuno y dylai'r dogfennau hyn fod yn ddogfennau byw sy'n newid ac yn addasu, ond mae'n braf gweld pa ddarpariaeth sy'n deillio o'r mathau hynny o fesurau sydd yn y dogfennau hynny. Yn olaf, fe sonioch chi yr wythnos diwethaf fod y rhaglen atal diabetes bellach ar waith yng Nghymru, ac rwy'n falch iawn o weld hynny. Ond rwy'n pryderu bod gennym lawer o waith dal i fyny â'n cymdogion, o gofio bod GIG Lloegr wedi lansio eu rhaglen eu hunain yn 2016, a GIG yr Alban wedi gwneud yr un peth heb fod ymhell ar ôl hynny, yn 2017. Mae amcangyfrifon cyfredol yn awgrymu bod un o bob pump o boblogaeth Cymru mewn perygl o ddatblygu diabetes math 2, a bydd hyn yn costio hyd at £500 miliwn y flwyddyn i GIG Cymru i helpu i reoli diabetes a'r cymhlethdodau sy'n deillio o hynny, felly mae angen inni gael sicrwydd y bydd y rhaglen newydd hon yn llwyddiant. Felly, rwyf eisiau gwybod pa gerrig milltir a thargedau rydych yn gweithio tuag atynt yn y rhaglen, a sut y byddwch yn sicrhau ei bod yn cael ei hadolygu'n onest ac yn rheolaidd. Diolch, Lywydd, a diolch yn fawr iawn, Weinidog.
English: Thank you, James. As I said last week in the committee, we've been piloting the diabetes prevention programme, and what we're doing now is upscaling that across the whole of Wales. But that is not the only measure that we're taking to prevent type 2 diabetes. We've also got the all-Wales weight management pathway, which covers children and adults, and I think we shouldn't forget that, unfortunately, we're seeing more children now being at risk of type 2 diabetes, which is incredibly worrying. But also, in terms of what we are doing as Ministers to drive delivery in this area, both myself and Eluned Morgan have been very clear that we see this area as a priority for prevention. It has been set out in the measures that have been issued to NHS bodies in Wales by the Minister, and we are both making sure that, in our discussions with the NHS, we continue to drive home the message that we expect them to deliver on this agenda and to make a difference in this agenda. It is challenging to set targets in this area, especially as we come out of, hopefully, the pandemic, because things like the child measurement programme have been affected, but we have been very, very clear that we expect those services to be recovered, and that the expectation of Ministers is that reducing levels of overweight and obesity is a priority for us, and that's something that we will be measuring going forward.
Welsh: Diolch, James. Fel y dywedais yr wythnos diwethaf yn y pwyllgor, rydym wedi bod yn treialu'r rhaglen atal diabetes, a'r hyn rydym yn ei wneud yn awr yw ehangu'r rhaglen honno ar draws Cymru. Ond nid dyna'r unig fesur rydym yn ei roi ar waith i atal diabetes math 2. Mae gennym hefyd lwybr rheoli pwysau Cymru gyfan, sy'n cynnwys plant ac oedolion, a chredaf na ddylem anghofio ein bod, yn anffodus, yn gweld mwy o blant bellach mewn perygl o ddiabetes math 2, sy'n peri pryder mawr. Ond hefyd, o ran yr hyn a wnawn fel Gweinidogion i sbarduno cyflawniad yn y maes, rwyf fi ac Eluned Morgan wedi bod yn glir iawn ein bod yn ystyried y maes hwn yn flaenoriaeth ar gyfer atal. Mae wedi'i nodi yn y mesurau a roddwyd i gyrff y GIG yng Nghymru gan y Gweinidog, ac mae'r ddwy ohonom yn sicrhau ein bod, yn ein trafodaethau gyda'r GIG, yn parhau i bwysleisio'r hyn rydym yn disgwyl iddynt ei gyflawni ar yr agenda hon ac i wneud gwahaniaeth i'r agenda hon. Mae'n heriol gosod targedau yn y maes, yn enwedig wrth inni gefnu, gobeithio, ar y pandemig, oherwydd mae pethau fel y rhaglen mesur plant wedi cael eu heffeithio, ond rydym wedi bod yn glir iawn ein bod yn disgwyl i'r gwasanaethau hynny gael eu hadfer, a bod Gweinidogion yn disgwyl i leihau lefelau gorbwysau a gordewdra fod yn flaenoriaeth i ni, ac mae hynny'n rhywbeth y byddwn yn ei fesur wrth symud ymlaen.
English: Thank you very much, Llywydd. Seventy per cent of care home residents live with dementia, and social contact, particularly with family or informal carers, is very important to them in terms of keeping hold of their cognitive skills and so on. The safety measures during lockdown were crucial in terms of preventing the spread of COVID, but given the evidence, such as research by the Alzheimer's Society, that suggests that 82 per cent of people with dementia had seen their condition decline during the first lockdown and that the reduction in social contact was a major factor in that, would the Minister agree with the principle of what John's Campaign is calling for, namely that we must find ways of safeguarding those contacts, even in the face of the challenges of COVID? And is the change in legislation to make visiting rights a fundamental human right for patients with dementia, as the Plaid Cymru MP Liz Saville Roberts called for recently, something the Minister could support?
Welsh: Diolch yn fawr iawn, Llywydd. Mae 70 y cant o breswylwyr cartrefi gofal yn byw efo dementia, ac mae cyswllt cymdeithasol, yn enwedig efo teulu neu ofalwyr anffurfiol, yn bwysig iawn iddyn nhw o ran dal gafael ar eu sgiliau cognitive ac ati. Mi oedd mesurau diogelwch y cyfnod clo, wrth gwrs, yn allweddol o ran atal lledaeniad COVID, ond o ystyried tystiolaeth fel ymchwil y Gymdeithas Alzheimer's, sy'n awgrymu bod 82 y cant o bobl efo dementia wedi gweld eu cyflwr yn dirywio yn ystod y clo cyntaf a bod lleihad mewn cyswllt cymdeithasol wedi bod yn ffactor fawr yn hynny, a fyddai'r Gweinidog yn cyd-fynd ag egwyddor yr hyn mae John's Campaign yn galw amdano fo, sef bod yn rhaid canfod ffyrdd o warchod y cyswllt yna, hyd yn oed yn wyneb heriau COVID? Ac ydy'r newid yn y ddeddf i wneud hawliau ymweld yn hawl dynol sylfaenol i gleifion dementia, fel galwodd yr Aelod Seneddol Plaid Cymru Liz Saville Roberts amdano fo yn ddiweddar, yn rhywbeth y gallai'r Gweinidog ei gefnogi?
English: Thank you for that response. And, yes, it would be a major step, but an important step too. And the whole point of placing it in legislation would be to ensure that the principle couldn't be ignored; one would have to act on that principle. In Wales, very promising steps have been taken - the principle of care partners in the Wales dementia action plan, for example - but there is a great gulf between what is described in that plan and the reality of the situation. There are health and care settings where guidance isn't followed. As the Minister mentioned, there are additional problems in terms of having insurance for issues related to COVID in care homes, and I echo Care Forum Wales's own request for an indemnity scheme, similar to the NHS's indemnity scheme, for the care sector. But as we are now in the last year of the current dementia plan - and this is the key issue - how will the Government seek to ensure that positive words are made a reality?
Welsh: Diolch am yr ymateb yna. Byddai, mi fyddai fo'n gam mawr, ond yn gam pwysig. A'r holl bwynt o'i roi o mewn deddfwriaeth fyddai sicrhau bod yr egwyddor ddim yn gallu cael ei hanwybyddu; byddai'n rhaid gweithredu. Yng Nghymru, mae yna gamau addawol iawn wedi cael eu cymryd - yr egwyddor o bartneriaid gofal yng nghynllun gweithredu Cymru ar gyfer dementia, er enghraifft - ond mae yna agendor mawr rhwng beth sy'n cael ei ddisgrifio yn y cynllun hwnnw a realiti. Mae yna leoliadau iechyd a gofal lle dydy'r canllawiau ddim yn cael eu dilyn. Fel y cyfeiriodd y Gweinidog, mae yna broblemau ychwanegol efo'r anhawster mewn cael yswiriant ar gyfer materion yn gysylltiedig â COVID mewn cartrefi gofal erbyn hyn, a dwi'n ategu cais Fforwm Gofal Cymru am gynllun indemnity tebyg i un yr NHS ar gyfer y sector gofal. Ond â ninnau rŵan ym mlwyddyn olaf y cynllun dementia presennol - a dyma'r mater allweddol - sut mae'r Llywodraeth am drio sicrhau bod geiriau cadarnhaol yn troi yn realiti?
English: Thank you very much. We have set out the guidance clearly. I know that Julie Morgan has ensured that she's done everything in her power to allow people the access they need to go and visit their families. The current dementia plan - . We're looking to the future now, and I think there is an opportunity there to see how far we could go with individual rights. But I would have thought that rights - . A right is a major legislative step to take. Clearly, we would then need to make place in the political agenda to deal with that. It would be a very major step. So, I'm willing to look at the issue and to consider whether it would make sense, but I think the best thing would be to try to continue to convince those who haven't been following guidance that it is part of their responsibility to do so. And, of course, most of these care homes are in receipt of funding from local authorities, from the Government, and therefore there is a possibility there to try and see what impact we could have through the contracts that we provide to these homes.
Welsh: Diolch yn fawr. Rydyn ni wedi rhoi'r canllawiau yn glir. Dwi'n gwybod bod Julie Morgan wedi bod yn sicrhau ei bod hi wedi gwneud popeth mae'n gallu i geisio cael pobl i gael yr access maen nhw ei angen i fynd i weld eu teuluoedd nhw. Mae'r cynllun dementia presennol - . Yn amlwg, rydyn ni'n edrych nawr ar fel y bydd y dyfodol yn edrych, a dwi'n meddwl bod yna gyfle yn fanna i weld pa mor bell rydyn ni'n gallu mynd gyda hawliau. Ond buaswn i'n meddwl y byddai hawliau - . Mae hawl yn gam deddfwriaethol eithaf mawr i'w gymryd. Yn amlwg, fe fyddai angen inni wedyn wneud lle yn yr agenda wleidyddol ar gyfer hynny. Mi fyddai fe'n gam mawr iawn. Felly, dwi'n barod i edrych i weld os byddai fe'n gwneud synnwyr, ond dwi'n meddwl mai'r peth gorau fyddai ceisio parhau i ddarbwyllo'r rheini sydd ddim wedi bod yn dilyn y canllawiau ei bod hi'n rhan o'u cyfrifoldeb nhw i ddilyn y canllawiau. Ac, wrth gwrs, mae'r rhan fwyaf o'r cartrefi gofal yma yn derbyn arian o gynghorau lleol, o'r Llywodraeth, felly mae yna bosibilrwydd yn fanna efallai i geisio gweld pa effaith rydym ni'n gallu ei chael drwy'r contracts rydym ni'n eu rhoi i'r bobl yma.
English: Thank you. It is vital that all children and adults with a neurodevelopmental condition, including those with attention deficit hyperactivity disorder, can access the services that they need. A demand and capacity review of all neurodevelopmental services will report in March, and we will act on the recommendations it makes for improvement across Wales.
Welsh: Diolch. Mae'n hanfodol fod pob plentyn ac oedolyn sydd â chyflwr niwroddatblygiadol, gan gynnwys y rhai sydd ag anhwylder diffyg canolbwyntio a gorfywiogrwydd, yn gallu cael y gwasanaethau y maent eu hangen. Bydd adolygiad galw a chapasiti o'r holl wasanaethau niwroddatblygiadol yn adrodd ym mis Mawrth, a byddwn yn gweithredu ar yr argymhellion y mae'n eu gwneud ar gyfer gwella ledled Cymru.
English: We are supporting all areas in reducing community transmission. Local action and protections are targeted at areas where rates are increasing. The virus spreads more easily in urban areas where the population density is higher.
Welsh: Rydyn ni'n cefnogi pob ardal i leihau lefelau trosglwyddo yn y gymuned. Mae camau diogelu lleol wedi'u targedu at ardaloedd lle mae cyfraddau ar gynnydd. Mae'r feirws yn lledaenu'n haws mewn ardaloedd trefol lle mae dwysedd y boblogaeth yn uwch.
English: Thank you, Minister. I welcome the steps that you have outlined in your respone. The pandemic has clearly revealed the socioeconomic inequalities that exist within our society, and indeed have exacerbated those inequalities. These inequalities are also health inequlaities, with a clear relationship between one's socioeconomic situation and the impact of COVID on them. Figures from England show that those living in communities described as being left behind are 46 per cent more likely to die of COVID as compared to those not living in these communities, and the 'Locked Out' report in Wales noted that socioeconomic factors play a crucial role in the higher level of deaths among disabled people and the impact on their health and care compared to the rest of the population as a result of COVID. It's clear therefore that the Government's health policy for the future needs to do more to deal with these inequalities as we continue to tackle COVID levels and its impact, including long COVID. Could the Government therefore ensure that any new steps to tackle the transmission and impact of COVID incorporate clear strategies to tackle these health inequalities? Thank you.
Welsh: Diolch, Weinidog. Rwy'n croesawu'r camau rŷch chi wedi'u hamlinellu yn eich ateb. Mae'r pandemig wedi datgelu'n glir yr anghydraddoldebau sosio-economaidd sy'n bodoli yn ein cymdeithas, ac yn wir wedi gwaethygu'r anghydraddoldebau hyn. Mae'r anghydraddoldebau hyn hefyd yn rhai iechyd, gyda pherthynas glir yn bodoli rhwng sefyllfa sosio-economaidd rhywun ac effaith COVID arnynt. Mae ffigurau o Loegr yn dangos bod pobl sy'n byw mewn cymunedau sy'n cael eu disgrifio fel rhai left behind 46 y cant yn fwy tebygol o farw o COVID o'i gymharu â rhai nad ydynt yn byw yn y cymunedau hyn, ac fe ddatgelodd adroddiad 'Locked Out' yng Nghymru fod ffactorau sosio-economaidd yn chwarae rhan allweddol yn niferoedd uwch y marwolaethau ymhlith pobl anabl a'r effaith ar eu hiechyd a'u gofal o gymharu â gweddill y boblogaeth o ganlyniad i COVID. Mae'n glir felly fod angen i bolisi iechyd y Llywodraeth i'r dyfodol wneud mwy i unioni'r anghydraddoldebau hyn wrth i ni barhau i fynd i'r afael â lefelau COVID a'i effaith, gan gynnwys COVID hir. A all y Llywodraeth felly sicrhau bod unrhyw gamau newydd i daclo trosglwyddiad ac effaith COVID yn ymgorffori strategaethau clir i daclo'r anghydraddoldebau iechyd hyn? Diolch.